La figura del responsable: quines competències ha de tenir?\nPortada Actualitat La figura del responsable: quines competències ha de tenir?\nAssumir la responsabilitat d’un centre implica donar un pas endavant que va més enllà de la tasca de monitor o monitora i esdevé un canvi important respecte la visió del centre de lleure.\nEl monitor o monitora que assumeix el paper de responsable cal que pensi en l’entitat de forma global, amb una mirada que abraci el centre en el seu conjunt i més enllà de la visió concreta dels grups d’infants i les activitats.\nTambé comporta posar en marxa unes competències determinades per tal d’esdevenir un bon responsable de centre.\nI… què entenem per ser un responsable competent?\nEn termes generals, el responsable competent és aquella persona que és capaç de posar en marxa els seus coneixements, les seves habilitats i les seves actituds per afrontar i donar resposta a les diverses situacions i en contextos canviants que es puguin donar en el centre de lleure.\nAssumir la responsabilitat d’un centre de lleure requereix posar en funcionament el “saber” (coneixement) juntament amb el “saber com fer” (habilitat) i el “saber ser” (actitud) al servei de les necessitats del centre de lleure i les persones que en formen part.\nQuines són les competències de la figura del responsable?\nEl llistat de competències que tot responsable de centre hauria de tenir pot ser molt llarg… podríem dir que com més millor. Tot i això, destacarem aquelles que es poden considerar més rellevants.\nEl líder és la persona amb capacitat per influir a un grup de persones, dirigint-los cap a un objectiu i orientant-los cap a una tasca, i existeixen diverses formes de liderar.\nCentrant-nos en la figura del responsable de centre, un bon lideratge és aquell en el qual la persona responsable coneix les seves capacitats i les adequa a cada situació.\nEl seu lideratge convé que estigui basat en els valors, en la vinculació amb l’ideari i el projecte educatiu del centre, que treballi des de la convicció i la confiança en aquest projecte.\nUn lideratge que orienti i marqui el camí de l’equip de monitors i monitores permetent que desenvolupin el seu potencial, des de la integritat entesa com l’harmonia entre allò que sent, allò que pensa i allò que fa, l’exemple i el compromís.\nLes competències emocionals són aquelles capacitats relacionades amb la intel·ligència emocional com ara el conèixer les pròpies emocions i les emocions dels altres, la capacitat de regular les pròpies emocions o la capacitat d’automotivar-se.\nUn/a responsable de centre que és conscient de les pròpies emocions i sap gestionar-les, entre d’altres coses, transmet calma i confiança a l’equip, la qual cosa a més li permet afrontar les situacions, conflictes, dificultats, etc. de forma més sana i efectiva.\nDel conjunt d’emocions o estats emocionals, l’entusiasme i l’optimisme destaquen com aquells que fan del responsable de centre un líder amb capacitat per motivar i estimular als membres de l’equip.\nL’acompanyament de l’equip de monitors i monitores i el vetllar per la relació entre ells és una funció del responsable de centre que implica haver de desenvolupar el que es coneix com les competències socials que, de forma resumida, les entendríem com aquelles que faciliten les relacions entre les persones.\nUn responsable de centre empàtic, que escolti activament, que es comuniqui efectivament, que es mostri respectuós però al mateix temps assertiu, que aculli amb interès les aportacions del grup, que reconegui el mèrit realitzat per l’equip, que fomenti el diàleg… facilita un clima de treball de confiança i recolzament, obert i distès.\nEn el paper del responsable de centre la comunicació té un paper destacat ja que, com a responsable, sovint ha de participar en reunions (ja sigui amb l’equip de monitors, les famílies, membres d’institucions...), presentar projectes... Situacions que requereixen certes habilitats comunicatives.\nCom a bon comunicador convé que sigui proper i que transmeti el missatge de forma clara i concisa, capaç d’entendre a l’interlocutor (ja sigui un pare, una mare, un monitor, etc.), que centri el missatge en coses positives i amb capacitat d’escoltar i fer preguntes.\nCAPACITAT D’ORGANITZACIÓ I DE GESTIÓ\nLa capacitat d’organització i de gestió són també competències destacades quan una persona assumeix la responsabilitat del centre.\nEl/la responsable de centre convé que sigui capaç de desenvolupar les seves funcions de forma planificada, estructurada, ordenada, que permeti l’optimització tant dels recursos materials com dels recursos humans. I, al mateix temps, vetlli per un funcionament adequat.


El Blog de Joan Barrios: Quan l’oposició deia “SI” a l’AVE\nQuan l’oposició deia “SI” a l’AVE\nAl ple de l’Ajuntament de Barcelona del passat divendres 20 de juliol l’oposició, conformada per CiU, PP i ERC, van aprovar un acord en contra del traçat de l’AVE per la ciutat de Barcelona. Fins aquí res de particular. És freqüent que els grups de l’oposició votin en contra d’allò que proposa o dóna suport qualsevol govern. I el cas de Barcelona, en aquest tema, no és un cas excepcional.\nQuina és, doncs, la particularitat de Barcelona al respecte?\nLa particularitat no és altra que, ara fa justament cinc anys, quan el plenari barceloní ratificà els acords subscrits amb el Ministeri de Foment, que és l’òrgan administratiu competent en executar les obres de l’AVE, els tres grups, ara a l’oposició, varen votar favorablement, allò que ara voten en contra.\nEn aquell moment tot eren lloances al projecte presentat:\n- “És un acord estratègic per a Barcelona i per a tota Catalunya” (CiU)\n- “És extremadament positiu per a la ciutat perquè recull les seves aspiracions” (PP)\n- “És una gran notícia des del punt de vista estratègic per als propers anys” (ERC)\nCap dels tres grups, ara a l’oposició, va fer referència als riscos que sembla que ara té el fet que l’AVE circuli a prop de la Sagrada Família. En aquells moments el PP ni somiava amb l’alternativa del litoral, ERC no havia plantejat la seva preferència pel carrer Aragó, ni CiU havia esmentat el traçat pel Vallès.\nQuè ha passat, doncs, per a què els tres grups de l’oposició a l’Ajuntament de Barcelona hagin fet un canvi tan radical? (màxim tenint en compte les extremades mesures de seguretat i control adoptades per totes les administracions implicades, després de l’accident del Carmel).\nSegurament han passat vàries coses que, al marge del Carmel, i sense voler ser malintencionat, podrien descriure’s d’aquesta manera:\na) Fa cinc anys –malgrat el PP estava a l’oposició a l’Ajuntament de Barcelona- qui signava el conveni des del Ministeri de Foment era Francisco Álvarez Cascos (ministre del PP).\nb) Fa cinc anys –malgrat CiU gaudia d’una destacada posició a l’oposició de l’Ajuntament de Barcelona- qui signava el conveni amb el Ministeri de Foment des de la Generalitat de Catalunya era el Conseller de Política Territorial de l’època, Felip Puig (conseller de CiU).\nc) Malgrat durant el mandat actual ERC ha decidit traslladar-se a les banquetes de l’oposició, fa cinc anys Jordi Portavella (tinent d’alcalde d’ERC) era un membre destacat del govern municipal de l’Ajuntament de Barcelona.\nSegurament m’estic equivocant, però... la realitat no canvia en funció d’estar al govern o a l’oposició; el que sí canvia és la interpretació que en cada moment es pugui fer de la mateixa realitat ... i més encara si la interpretació de la realitat és interessada, avantatjosa o partidista.\nTemps era temps (que cantaria el poeta).\nHas acertado de pleno en tu reflexión y con datos de emeroteca.


Rumba catalana amb denominació d'origen\nEl Centre Artesà Tradicionàrius (CAT), juntament amb Foment de la Rumba Catalana (Forcat), celebra el cicle Ventiladors\nTONI POLO ·21/05/2010 - 23:15h\nLa rumba catalana ja no es reivindica. Ningú té cap dubte que és un gènere amb denominació d'origen catalana. Han quedat enrere els temps en què va ser desprestigiada i tergiversada amb etiquetes com ara marginal o xarnega. El Centre Artesà Tradicionàrius (CAT), juntament amb Foment de la Rumba Catalana (Forcat), celebra el cicle Ventiladors, des d'ahir i cada divendres fins al 18 de juny, on rumbers de diferents generacions explicaran la trajectòria del seu gènere: des de les primeres dècades del segle passat fins a les tendències actuals.\nEl cicle va començar ahir amb la presentació del nou disc de Sabor de Gràcia (Sabor pa' rato) al bell mig del seu barri. En pròxims dies, Pantanito portarà "la rumba pura i dura, fresca i actual, la que surt de l'ànima", segons la seva definició. Una banda acompanyarà els cantants de Latino, Los Impagaos i Expresso, grups que "han agafat, inconscientment, el ritme que els era natural".\n"Grates en un català i et surt un rumber", diu Johnny Tarradellas\nEl ritme que els era natural.Aquesta és la qüestió. Johnny Tarradellas, Chipén, presenta A tempo de rumba, un passeig musical per l'evolució de la rumba que el porta a una conclusió: "Grates en un català i et surt un rumber", diu. Johnny repassarà la història de la rumba. "Començarem amb una guitarra i quatre palmes, com fa gairebé un segle: la rumba de la gresca, del bar", avança.\nLa fusió i els nous temps\nAcabaran amb tota una orquestra: bongo, baix, piano, metalls... Són les eines per a la fusió. Per això ha triat una sèrie de cançons de cada època "que no s'han de perdre mai". Passarà per Peret, el Pescaílla, l'arribada de Gato Pérez ("ell va batejar com el ventilador el gest de tocar la guitarra movent la mà"), fins als últims deu o vint anys, "el millor moment de la rumba, quan ha quedat demostrat que és de tots, de paios i gitanos".\nLes noves generacions i les noves tendències les plasmarà Xavi Ciurans, cantant de Gertrudis: "L'acte es diu Això no és rumba, nen!, perquè anem una mica més enllà: agafem la rumba i la desterritorialitzem (quina paraula!)", explica el cantant. Estarà acompanyat per un quartet de jazz: contrabaix, bateria, piano i un vent (encara no han decidit si un saxofon o una trompeta). "La piragua, popularitzada per La Terremoto, la convertirem en funky; El mig amic, de Peret, en bossa nova; El mundo en mis manos, feta seva pel Chacho, en ska-jazz".\nLa incorporació de la poesia és una última clau de la rumba. A Ventilant la poesia, el poeta Ramon Torres recitarà poemes musicats amb fons rumbers. "Així reivindiquem la lletra de moltes rumbes", diu David Torras, component dels Ai Ai Ai. "No oblidem que el millor retrat de Barcelona és encara el que va fer el Gato Pérez amb les seves cançons".


MIL DeMONIoS: Hergé, Lovecraft i Crowley: Tintin à R'lyeh\nAllau 26 de gener de 2011, a les 0:55\nLluís Bosch 26 de gener de 2011, a les 0:58\nAllau: no m'agrada que facis aquest comentari en aquestes hores. Ara em costarà agafar el son pensant en el significat profund dels teus mots. I demà tot just és dimecres.\nFRANCESC PUIGCARBÓ 26 de gener de 2011, a les 7:17\njo diria més, Bub, bub, bub, i no facis esgarrifar la gent només de pensar que et podeen tallar l'aPendix superior buca,L NO L'ALTRE LA PENJARELLA. que ja només faltaria aixó.\nBon giorno per la mattina\nPuigmalet 26 de gener de 2011, a les 8:20\nLa iconoclàstia tintinòfila acaba formant part del material pirata que alguns tintinòfils, i no miro a ningú, es dediquen a col·leccionar amb avidesa paranormal. Així que no m'estranyaria que algun dia trobis a ebay aquestes divertides vinyetes en una edició limitada de "Stock de Ngú", o alguna cosa semblant.\nen Girbén 26 de gener de 2011, a les 10:09\nEl Puigmalet té més raó que un sant: els "covers" del Tintin acabaran superant en gruix a l'original: Tintin au Tibet occupé, Tintin et les tintin$, Beyrouth 84, La tentation de Saint-Tintin, Tintin a Quebec, Opération grêle rouge...\nAra bé, una cosa està ben clara: els teus Tintins mai seran de línia clara!\nGalderich 26 de gener de 2011, a les 11:13\nOstres, en Tintin morint d'una intoxicació després d'haver-se menjat l'Amades! Això sí que és una revelació important dintre del kitsch món de la tintinologia!\nPobre Tintin, devia morir al·lucinant com si hagués menjat un bolet al·lucenògen mortal!\nAnònim 26 de gener de 2011, a les 11:15\nPobre Joan Amades... m'ha colpit molt la imatge.\nAmb tot, es tracta d'un martirilogi molt patriòtic i costumbrista...\nJoan 26 de gener de 2011, a les 11:56\nOstres, el dibuix de la zombificació és genial!\nM'has fet pensar en clau Scoop del Woody Allen, i t'he imaginat travessant l'Estigi mentre proves de manifestar-te al bloc per passar-nos informació de privilegi a la que, òbviament, només tens accés perquè comparteixies la sort dels dissortats.\nSalvador Macip 26 de gener de 2011, a les 12:22\nQuins dibuixos m'es excel·lents. Aquest hagués estat un llibre que hagués fet perdre el seny a qui el llegís (sobretot als fans de l'Amades). I s'hagués avançat unes dècades a la febre de zombis que ha escombrat tots els herois de la Marvel... Quins visionaris!\nLluís Bosch 26 de gener de 2011, a les 13:11\nPuigcarbó: si mai em tallen res, que sigui una orella. M'assemblaria a Van Gogh i... pa lo que hay que oir...\nLluís Bosch 26 de gener de 2011, a les 13:13\nPuigmalet: és possible que passi alguna cosa així, però sincerament no em preocupa. No m'agradaria que algú fes diners a costa meva, però omplir el mercat d'apòcrifs i falsificacions i ximpleries em fa reviscolar aquest anarquista que porto per dins.\nLluís Bosch 26 de gener de 2011, a les 13:14\nGirbén: tinc preparada una altra primícia, que no té res a veure amb els covers habituals: "Tintinette à Safo".\nLluís Bosch 26 de gener de 2011, a les 13:15\nGalderich: no em sé imaginar com deuria ser menjar-se el cos de l'Amades (quin curiós sintagma, digne d'un trobador!). Jo no hoi hauria fet.\nLluís Bosch 26 de gener de 2011, a les 13:16\nTirantlobloc: tot sigui per la pàtria! Si hem de morir devorats per un zombi, fem-ho amb el cap ben alt i amb la senyera ben trempada!\nLluís Bosch 26 de gener de 2011, a les 13:17\nJoan: vas força ben encaminat. des que el blog està mort, tiunc accés a coses i cosetes rares. I espera les que vindran, que el món dels morts és una festa. Si ho arribo a saber, em moro abans!\nLluís Bosch 26 de gener de 2011, a les 13:18\nSalvador: gràcies per reconèixer els mèrits i les virtuts d'aquesta obra. Sobretot per comprendre que es va anticipar a aquesta onada impúdica de zombis que ara ens ofega.\nLluís Bosch 26 de gener de 2011, a les 13:26\n(a Girbén, de nou, i sobre la línia clara: reconec que m'he saltat el principal argument estètic de l'Hergé en ventilar-me la línia clara. Però mira, ho veig com un alliberament. Algun dia ho podria provar, és clar, però... és tan sensual i divertida la línia bruta...!).\nLEBLANSKY 26 de gener de 2011, a les 23:39\nNo em sorprén la notícia, ja havia sentit campanes. Però en canvi, m'he quedat impressionat pels dibuixos, en especial el de Crowley i le grand cochon catalan. És d'una bellesa primigènia -sento l'acudit fàcil- que el posa en primera línia de la línia clara -ho sento, se m'ha escapat d nou.\nLluís Bosch 27 de gener de 2011, a les 10:20\nLeblansky: a mi també em va sorprendre que Crowley fos de la línia clara, redundàncies a part. Ja és curiós que un mag de la màgia negra tingui un traç clar.\nmaite mas 27 de gener de 2011, a les 17:44\nNo sé què és pitjor, si imaginar-me el capitan Hadock en una sessió d'espiritisme o el tintin zombificat. Dues imatges difícils d'empassar, ni que siguin en línia clara.\nRobert 27 de gener de 2011, a les 18:01\n...molt millor que l'Hergé, on vas a parar...\nLluís Bosch 27 de gener de 2011, a les 20:37\nMaite: doncs jo m'ho he passat molt bé zombificant en Tintin, i n'hi ha una sèrie llarga.\nLluís Bosch 27 de gener de 2011, a les 20:39\nRobert: és possible que sigui víctima d'un atemptat, a mans d'un tintinòleg. N'hi ha molts, estan organitzats i són molt integristes. No sé si els podríem comparar a alguna organització terrorista com els Legionarios de Cristo. Suposo que si et passa res sempre et pots acollir a la ONG de les víctimes del terrorisme.\nMr. Aris 29 de gener de 2011, a les 11:25\nArribo tard...es que hi havia una mica de cua a l'entrada...\nQuins dibuixos mes bons! M'encanta tintin zombie! ostres, això obre una nova dimensió a l'obra teva i de Lovecraft!\nLluís Bosch 30 de gener de 2011, a les 23:57\nAris: crec que encara falta més Lovecraft+Tintin. Això sí, hauràs de tornar a fer cua, com si vulguessis visitar la Sagrada Família.\nLA FINESTRA DELS TEMPS 10 de juny de 2016, a les 22:58\nJoan Amades no era catòlic. Podeu llegir la seva biografia a JOAN AMADEES I GELATS; DEL RAVAL A LA LLEGENDA (aNDANA 2009). Sovint és bo informar-se abans d'escriure.


19.- Dos nous cursos CERADAI.- | Observatori+memorial d'investigació per a la Interpretació del Desenvolupament de l'Aprenentatge Autònom. O.I.D.A.S..-\nEn marxa dos nous cursos.\nEls continguts i competències que treballen són:\n1.- Introducció als principis científics i als valors sòcio psicopedagògics sistèmico competencials de la inclusió social i educativa.\n2.- Dissenyar activitats i programar-les dins de l’organitzaciód de l’aula en el treball personalitzat, en grups i en la formació d’equips,\n3.- Les 8 intel.ligències múltiples, les 8 competències bàsiques transversals, els 8 Remeis Aprendre a Aprendre i els 8 jocs EDU.Curts.\n4.- L’avaluació per competències, per processos i per resultats.\n5.- La informació de trobades i d’intercanvis d’experiències metodològiques innovadores.\nUn curs de 30 hores i un altra curs de 100 hores.\nEl de 30 hores és presencial.-\nNom de l’activitat.Curs\nLa pràctica reflexiva en el treball per competències bàsiques transversals en els processos efectius de desenvolupament metodològic (PEDM). Metodologies des de la pràctica inclusiva CERADAI per esquemes mentals PEDM.\nLloc. Tarragona Organitza: CERADAI\nEl de 100 hores és a distància.\nNom de l’activitat. Curs\nLa programació didàctica amb la pràctica reflexiva per competències bàsiques transversals i en la diversitat dels ritmes d’aprenentatge. Segons la pràctica inclusiva CERADAI per esquemes mentals PEDM durant l’any 2011.\nEl curs a distància acaba en el mes de juliol de 2012.\nEl curs presencial acaba en el mes de maig de 2012.\nEls dos cursos ajuden al professorat en l’estímul i el desenvolupament unificat dels jocs EDU.Curts, així com de la resta de Remeis a Aprendre a Aprendre i en l’autonomia de l’aprenentatge.\nSón cursos que permeten la iniciativa del professorat en millorar les seves pròpies competències per mitjà de situacions reals, d’aprenentatge servei, en la recerca acció i la pràctica reflexiva, amb l”assaig i l’ entrenament.


Guest House Arena Krasnodar Rússia - Ofertes d'hotels amb els MILLORS DESCOMPTES EN LÍNIA\nUlitsa Stanovaya 24, Karasunski, Krasnodar, Rússia, 350055 - Veure al mapa\nDissenyat tant per oci com per negoci, Guest House Arena està situat idealment a Krasnodar; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Guest House Arena asseguren una estada plaentera als seus clients. Els clients de l'hotel poden gaudir de recepció 24 hores, express check-in/check-out, magatzem d'equipatge, transport hotel/aeroport, caixa forta.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, insonorització, ventilador, aparell de televisió a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Krasnodar, faci de Guest House Arena la vostra llar.\nTots els tipus de viatgers (71) Parelles (28) Viatgers en solitari (18) Famílies amb infants petits (11) Famílies amb infants grans (2) Grups (12)


Ses nostres festes\nsábado, 24 octubre 2020 - 08:00 h\nDino Gelabert-Petrus | @DinoGelabert | 05/09/2020\nPer jo enguany hi haurà festes de la Mare de Déu de Gràcia. No les que voldria però sí les que m’estim. No hi haurà cavalls, clar, ni un ranxo de pomades i de cerveses ben brindades i ben begudes amb amics i família mentre ens recordem una vegada més lo afortunats que som de viure a Menorca. Bé, en realitat no n’hi ha hagut a cap festes i, la veritat, és una cosa que ha fet que l’estiu sigui menys estiu. Una barreja d’enyorança, nostàlgia i impotència m’ha acompanyat totes aquestes setmanes.\nTenc la sort de comptar amb amics, bons amics, a gairebé tots els municipis de s’Illa fins al punt de sentir per moments que són una sort de família. I des de Ciutadella fins a Sant Lluís hem anat descomptant dies a una pel·lícula rara i poc agradable que només el bon temps ha estat capaç de maquillar. I n’ha fet falta molt de maquillatge per mig aclarir tot això.\nAmb una tristor brutal els caps de setmana anaven passant orfes de cavalls però no de festes. Aquest virus, aquest maleït virus, també ens ha obert algunes possibilitats diferents. Ni millors, ni pitjors, diferents. Com per exemple la possibilitat d’enfocar les nostres festes que fins ara han estat més obertes cap als demés per una versió més interna. Tots hem pogut fer –que no vol dir que tots ho haguem fet- un exercici interior per conèixer o recordar què signifiquen les nostres festes.\nCada un de nosaltres té el seu moment preferit, el seu moment especial que suposa aquella estona que esperem amb més il·lusió i ganes mentre descomptem dies per tornar-lo a viure. En el meu cas, per exemple, abans era el capvespre i la nit del pregó perquè la passava amb els amics, començàvem de ben prest i ens encarregàvem de tancar la verbena de la Unió cada vegada més tard. Si no anàvem vius els excessos passaven factura la resta de dies. Solia valer la pena.\nHa estat un estiu, també, d’empatia. De posar-me cada setmana en la pell d’aquells amics que no podien viure amb normalitat els dies grans del seu poble mentre setembre s’atracava cada vegada més. Ara ja hi som i, la veritat, de poc ha servit imaginar-me què han anat sentint perquè ara mateix, a pocs dies de la Mare de Déu de Gràcia, no sé què sentiré.\nSi tenc clar que les festes les viuré igual. Per aquells que hi són i pels que ja no hi són. No ens trobarem a s’American Bar, ni ballarem dalt la tarima, però Mô respirarà un ambient especial. Amb respecte –esperem- i amb seguretat –ho desig- perquè l’any que ve compensarem tot lo que enguany haguem pogut deixar de viure. I ho viurem, vaja si ho viurem i ho ben brindarem. Bones festes, maonesos.


L’escola de Portell promou una iniciativa contra el despoblament | DiaDia\nInici Els Ports L’escola de Portell promou una iniciativa contra el despoblament\nL’escola de Portell promou una iniciativa contra el despoblament\nPam Collado, la mestra encarregada de l’aulari de Portell, que pertany al CRA Celumbres, ha engegat una iniciativa solidària contra el despoblament del municipi.\n“Muntanyes d’il·lusions” és el nom que rep el projecte, homònim al que estan treballant durant tot el curs 2020-2021 els xiquets i xiquetes de l’escola de Portell. Actualment l’aulari compta amb només cinc alumnes i ja es va veure en una situació complicada fa pocs anys, quan va estar a punt de tancar. Veient que corre risc de tornar a estar en perill i anticipant-se a aquesta situació, Collado ha impulsat el projecte, que compta amb el recolzament del CRA Celumbres, amb els aularis de Cinctorres i Castellfort, i de l’Ajuntament de Portell, per tal d’atraure població al municipi.\nLa iniciativa inclou diverses accions, entre les quals destaquen dos reptes esportius que estan a punt de començar. El primer d’ells tindrà lloc durant els dies 19 i 20 de març i consistirà en recórrer el Camí de Conquesta, producte turístic impulsat per la Mancomunitat Comarcal Els Ports. La ruta està emmarcada en el GR-331 que recorre tots els pobles de la comarca. Durant dos dies, Pam i la seua parella, Ramon Peris, realitzaran aquesta ruta de 166km que travessa els municipis dels Ports, per tal de donar-los a conéixer i portar la reivindicació de l’escola rural a un altre nivell, ja que l’aulari de Portell no és l’únic de la comarca que pateix risc de tancament i, en qüestió de pocs anys, tots podrien trobar-se en la mateixa situació que viu ara Portell.\nEl segon repte esportiu començarà en acabar les vacances de Setmana Santa: la mestra, resident a Vilafranca, es desplaçarà cada dia fins a l’escola de Portell en bicicleta, fins al final de curs, en un recorregut de 17km d’anada i 17 de tornada i 2h en total, comptant els dos trajectes diaris.\nA més a més, la iniciativa donarà l’opció d’adquirir un llibre solidari escrit pels xiquets i xiquetes de Portell que tracta sobre el projecte que duen a terme. Els interessats en adquirir-lo podran fer-ho per un preu simbòlic que anirà destinat a alguna família amb pocs recursos que vulga instal·lar-se a Portell.\nPerò aquesta no serà l’única opció per fer donatius: qualsevol persona que vulga aportar al projecte, podrà fer-ho a través d’una donació a un número de compte que s’indicarà pròximament a la web municipal de Portell.\n“Muntanyes d’il·lusions” consistirà també en visibilitzar la vida a l’escola i al poble. Per assolir aquest objectiu, Collado pretén crear contingut periòdicament en format d’entrevistes o vídeos amb perfils interessants, com ara les mateixes famílies dels xiquets que van a l’escola, per tal de fer arribar als interessats en viure a Portell la seua experiència.\nPer fer un seguiment del projecte “Muntanyes d’il·lusions”, l’Ajuntament està treballant en un nou apartat de la web municipal on donar difusió a la iniciativa explicant-ne tots els detalls, a més de compartir el projecte a les seues xarxes socials.


Novembre 2018 – Octubre 2019 Nov 2018 – Oct 2019\nSortides en diumenge: Bisaura – Castell de Milany\nNov 3 – Nov 4 tot el dia\nVolta circular per la magnífica zona de la serra de Milany. L’objectiu de la ruta és fer el cim del Castell de Milany i gaudir dels colors de la tardor que ens ofereix el Bisaura en aquesta època de l’any.\nUna bona part transcorre per pistes que travessen magnífiques fagedes i sotabosc.\nItinerari: Coll del Barretó, Morro del Quer, Mas Milany, Mare de Déu de la Cau, Castell de Milany, Fangueres de Milany, Coll del Forn, Coll del Barretó.\nDistància: 14,870 km\nDesnivell: 393 m\nDurada: 5/6 h amb parades per gaudir de les vistes i esmorzar\nEsmorzar: en ruta\nTrobada: A les 8.30 h a Santa Maria de Besora. Pels que no tenen cotxe i pels que tinguin places a les 7.15 h a Fabra i Puig.\nAlta muntanya: 16a Puigmalcenca, iniciació a l’Alpinisme tècnic\nDes 21 – Des 23 tot el dia\nLa XVI Puigmalenca es realitza el cap del 22 i 23 de desembre 2018 a la Vall de Núria.\nL’objectiu d’aquesta activitat és assolir el cim del Puigmal en condicions hivernals, amb ajut de piolet i grampons.\nLa sortida va dirigida a totes aquelles persones que tenen certa experiència i a aquelles que volen iniciar-se al muntanyisme hivernal, amb tallers d’iniciació en progressió amb grampons i piolet, amb una ascensió assequible. L’edat mínima és de 18 anys.\nTrobada a les 9 h a l’andana de l’estació de RENFE de Ribes de Freser. Es pot arribar fins a Ribes en cotxe i en tren (línia BCN-Vic-Puigcerdà).\nA les 9.20 h agafarem el cremallera i pujarem a Núria.\nPrendrem el material necessari i ens dedicarem a realitzar els tallers d’iniciació amb grampons i piolet. Els tallers bàsics estan dirigits pel Tècnic d’Esports d’Alta Muntanya oficial del club.\nDinarem a les proximitats del santuari o del lloc dels tallers. Cada persona s’ha de portar el seu menjar.\nA l’acabar pujarem a l’alberg per instal·lar-nos i descansar. El sopar de dissabte és opcional doncs podeu escollir sopar a l’alberg o portar-vos-el.\nAmb el preu de l’alberg s’inclouen els llençols però podeu portar-ne o/i sac de llençol.\nEsmorzarem a primera hora. Si dormiu a l’alberg, l’esmorzar està inclòs.\nFarem l’ascensió al cim.\nDesprés de baixar, farem un dinar de clausura. Cada persona s’ha de portar el seu menjar.\n– Dinar dissabte i diumenge: de carmanyola. Cal portar-lo.\n– Sopar dissabte: Podeu escollir sopar a l’alberg o portar-vos-el.\n– Beguda: Cantimplora (recomanable 1,5 l) per portar aigua (podrem reomplir).\nMATERIAL NECESSARI DE MUNTANYA\nPiolet, grampons, polaines (recomanables), botes impermeables a l’aigua (tipus Gore-Tex), roba d’hivern (samarreta interior tèrmica, combinació de jaquetes tèrmiques i impermeables o equivalent), pantalons de muntanya (o d’esport que es poden combinar amb malla tèrmica, no cal que sigui impermeable), buff o equivalent, guants, barret, crema solar, ulleres de sol, frontal.\nSi no disposeu de piolet i grampons es pot gestionar per mitjà de la secretaria del Club.\n– Federació obligatòria: Modalitat C\n– Els que tinguin una modalitat inferior consultar amb el club.\n– Els que no estiguin federats, cal tramitar la llicència temporal: 4,50 €/dia a través del club.\nSoci Pedraforca o Pirenaic:\n– Pernoctar dissabte + esmorzar diumenge + guiatge = 35 €\n– Pernoctar i sopar dissabte + esmorzar diumenge + guiatge = 45 €\n– Pernoctar dissabte + esmorzar diumenge + guiatge = 40 €\n– Pernoctar i sopar dissabte + esmorzar diumenge + guiatge = 50 €\nSoci d’un dia:\n– Pernoctar dissabte + esmorzar diumenge + guiatge = 45 €\n– Pernoctar i sopar dissabte + esmorzar diumenge + guiatge = 55 €\nEl preu no inclou desplaçaments:\n– Fins a Ribes de Freser (cotxe o tren), però posarem en contacte els participants per compartir despeses.\n– De Ribes a Núria en tren cremallera (hi ha descompte amb el carnet jove, carnet de la FEEC, si es compra el bitllet d’anada i tornada, si et dius Núria o Gil).\n– Places: limitades\n– Inscripcions: A secretaria (c/ Duran i Bas 16 baixos 1a, Bcn), per correu electrònic (cep@pirenaic.cat) o trucant al 93 302 42 39.\n– Darrer dia d’inscripció: 20 de desembre.\n– Indicacions en la inscripció:\n– DNI / NIF / Passaport\n– Telèfon de Contacte i correu electrònic\n– Si ets soci d’alguna entitat excursionista i de quina\n– Quin règim de pensió\n– Si necessites llogar piolet i grampons\n– Tipus de llicència federativa que disposeu o si necessiteu la llicència temporal\n– Si pots portar cotxe propi.\n– Pagament: Transferència/ingrés a ES17 2100 3282 63 2200017736 (Pirenaic)\n– Concepte Pagament: “PM2018” + Nom i cognoms\nSi teniu cap dubte, contacteu a cep@pirenaic.cat\nNaturtresc: Castell de Montgrí (Torroella de Montgrí)\nAlta muntanya: Puig Peric (2.810 m), Pirineus Orientals\nItinerari diumenge: Pujada al Petit Peric (2.690 m) i seguint la carena, pujar al Puig Peric (2.810 m). Baixarem per la Coma de la Llosa per donar la volta als Peric i retornar al refugi.\nPernoctació dissabte: Refugi des Camporells (Formiguères, França). S’han reservat 6 places.\nArribada refugi: entre les 17 / 18 h\nSopar dissabte: 19 h\nTrobada: dissabte 21 a les 11 h a Fabra i Puig\nEscalada: 50a Trobada d’Escaladors del Cànem al Perlò\nCelebració especial del 50è aniversari.\nL’escalada serà al matí, com cada any, i després anirem a dinar a Collbató.\nDinar: restaurant Can Llates de Collbató, al camí de Can Llates s/n. 25 €/persona (1r plat igual per tothom i el 2n a escollir). Es paga directament allí.\nTrobada: 8 h a Can Massana\nOct 19 – Oct 20 tot el dia


Febrer | 2010 | El Mirall\nPublicat el 25 Febrer 2010 per joanbonada\nM’he convertit en un admirador sincer d’un bloc independentista escrit des de territori enemic i en llengua castellana, radicalment democràtic, profundament reflexiu, i absolutament clarivident. Són les petites però alhora enormes aportacions –imprescindibles- de les que parlava ahir, referint-me a … Continua llegint →\nL’Arnera i l’escepticisme\nPublicat el 23 Febrer 2010 per joanbonada\nJa em permetrà en Joan Arnera que li dediqui aquest post, aprofitant algunes de les seves –sempre brillants- aportacions. L’Arnera és un observador perspicaç de la realitat, es mira els esdeveniments sempre des d’una perspectiva patriòtica i les seves reflexions … Continua llegint →\nPublicat el 22 Febrer 2010 per joanbonada\nHi ha molta gent convergent que et diu aquests dies que ells estan per un estat català, però cal avançar dins les línies del plausible. Això és, mentre no ens diguin el contrari, intervenir en la política espanyola via pactisme … Continua llegint →\nPublicat el 18 Febrer 2010 per joanbonada\nUn pot haver cursat la carrera de Periodisme i no haver sentit parlar mai de Josep Maria Planes. Ja deia Josep Pla, un altre gran oblidat de les aules de la UAB, que en aquets país ningú recorda les figures … Continua llegint →\nComentaris tancats a Josep Maria Planes\nPublicat el 13 Febrer 2010 per joanbonada\nConfesso que davant del silenci informatiu de La Vanguardia i El Periódico, però més del primer que del segon rotatiu, m’exaspero. Per la manca d’informació i transparència. Sobretot pels primers perquè se les donen i es venen com a capdavanters … Continua llegint →\nPublicat el 11 Febrer 2010 per joanbonada\nCatalunya és un país d’emprenedors, de petites i mitjanes empreses, sense representació sindical –sovint una representació prou inútil- que estan passant per dificultats. Algunes d’elles han fet les coses raonablement bé, i mereixen un cop de mà de l’estat, que, … Continua llegint →\n“Los tigres” a Figueres\nPublicat el 10 Febrer 2010 per joanbonada\nComentaris tancats a “Los tigres” a Figueres\nEspanya, un dels motors d’Europa\nPublicat el 9 Febrer 2010 per joanbonada\nAmb la crisi ha caigut un tòpic i un engany perspicaç que l’estat espanyol havia aconseguit fer-nos empassar des que el Partit Popular governava amb una majoria absoluta còmode. Una mentida que li ha esclatat a la cara al govern … Continua llegint →\nLa nova Sapiens\nPublicat el 8 Febrer 2010 per joanbonada\nTinc a les mans el nou Sapiens, que aquest mes ha estrenat format. Tenia ganes de veure’n la nova distribució i els elements que van anunciar que hi apareixerien. Sense ser un canvi exagerat, se n’ha modificat la tipografia … Continua llegint →\nComentaris tancats a La nova Sapiens\nVasili Grossman, Stalingrad\nPublicat el 6 Febrer 2010 per joanbonada\nAh! Quina delícia, la lectura de Vida i Destí! un clàssic de la literatura russa. Però també una obra mestre. Un llibre patriòtic i un llibre denúncia. Una narració en primera persona del front rus de la II Guerra … Continua llegint →\nComentaris tancats a Vasili Grossman, Stalingrad


Promocionar la ciència i ser referent en sostenibilitat: el reptes de la Ciutat de les Arts i les Ciències - À Punt\nPromocionar la ciència i ser referent en sostenibilitat: el reptes de la Ciutat de les Arts i les Ciències\nAntonio Torres, director general de Cacsa, anuncia una planta específica al Museu Príncep Felip amb continguts sobre medi ambient i canvi climàtic\nLa Ciutat de les Arts i les Ciències en una imatge d’arxiu\n13 de maig 2022 - 11:22\nFa tres mesos que la Ciutat de les Arts i les Ciències de València encetà una nova etapa amb Antonio Torres (PSPV), que va agafar les regnes en substitució d'Enrique Vidal. El també ex síndic socialista a les Corts (2012-2015) ha explicat en Les notícies del matí aquest divendres quin balanç fa dels primers moments al capdavant d'un dels recintes més emblemàtics i turístics de la Comunitat Valenciana i quin és el full de ruta per als pròxims mesos. Uns objectius que ha resumit fonamentalment en dos: promocionar la innovació i el contingut científic per a acostar-lo a la ciutadania i convertir-se en un referent de sostenibilitat.\n"Cacsa -l'empresa que gestiona el recinte- és una empresa amb l'objectiu d'oferir a la població un turisme sostenible", ha assenyalat. La idea és que l'atenció no se centre només en el continent, sinó que es busca sorprendre també amb el que hi ha dins: "Intentem que hi haja un contingut científic i per a això hem de promocionar la innovació, la ciència, la tecnologia..." ha exposat Torres.\nEl públic diana de l'entitat ara mateix són els xiquets i les xiquetes, per això els esforços de projecció estan més concentrats en els col·legis i instituts d'educació secundària valencians, als quals es vol fer arribar la vocació científica de què fa bandera la Ciutat de les Arts i les Ciències. I sobretot els del nord i el sud del territori, on l'enclavament és més desconegut. Per a això, ha explicat el director, s'està treballant per a involucrar més els centres escolars en totes les activitats relacionades amb la ciència i les noves tecnologies que es desenvolupen a l'Hemisfèric o el Museu de les Arts i les Ciències. Per exemple conferències, concursos o visites.\nDurant l'entrevista, Torres ha anunciat que hi haurà una planta en el recinte museístic, la tercera, dedicada exclusivament a continguts relacionats amb la sostenibilitat, el medi ambient i el canvi climàtic. Segons ha dit, aquest espai, que té una extensió de més de 6.500 metres quadrats, albergarà diversos mòduls interactius sobre aquesta temàtica que la ciutadania podrà visitar. Pròximament, eixirà el concurs per a adjudicar el projecte i començar a donar forma a aquesta planta sostenible.\nNo podem dir que volem ser un referent en sostenibilitat i lluita contra el canvi climàtic i que les nostres instal·lacions no ho siguen quant a eficiència energètica Antonio Torres - Director general de Cacsa\nPrecisament amb l'objectiu de convertir l'entorn de la Ciutat de les Arts i les Ciències en un referent de sostenibilitat, el seu responsable ha avançat que hi ha en marxa un contracte de més d'onze milions d'euros, procedents de fons europeus amb diverses actuacions. Així, permetrà climatitzar les instal·lacions, aconseguir l'autosuficiència energètica amb la col·locació de plaques solars i canviar tota la il·luminació a led. Açò últim significarà, ha remarcat Torres, un "estalvi important d'energia". També s'està ultimant un projecte de digitalització en l'aparcament per a dotar-lo amb les últimes tecnologies.


El temps a Palamós: Dimarts 20 de novembre: la pluja torna a fer acte de presència\nDimarts 20 de novembre: la pluja torna a fer acte de presència\nCúmuls d'aspecte amenaçador, amb la base ben definida, i restes de mar de fons, el passat dimarts 20 de novembre. Font: càmera web del Club Nàutic Costa Brava.\nEl passat dimarts 20 de novembre, després de la breu pausa experimentada el dia anterior, la pluja va tornar a aparèixer, però en poca quantitat.\nEl pas d'un front oclús i un embossament d'aire fred en altura, amb isotermes de -24 a 25 ºC a 500 hPa, unit a la influència de la baixa pressió, van fer crèixer cúmuls gruixuts que descarregaren alguns ruixats o pluja pausada i plugim, durant la tarda. Malgrat tot, amb l'arribada de la nit també ens va arribar el gruix de les precipitacions, les quals anaren acompanyades amb alguns llamps i trons llunyans.\nEn total, en el nucli antic de Palamós van caure 3,2 mm i al Passeig del Mar de Palamós 4,4 mm.\nMés dades de precipitació caiguda el passat dimarts 20 de novembre al Baix Empordà, segons Meteocat i Meteoclimatic:\nCastell d'Aro 5,6 mm., Calonge 4,2 mm., Sant Feliu de Guíxols 3,0 mm., Palafrugell 2,6 mm., La Bisbal d'Empordà 1,1 mm., Torroella de Montgrí 1,1 mm., Monells 1,0 mm., La Tallada d'Empordà 0,7 mm., Verges 0,6 mm., Bellcaire d'Empordà 0,6 mm., Les Olives 0,4 mm., Sobrestany 0,4 mm.\nImatge composada dels radars meteorològics del passat dimarts 20 de novembre a les 17:42h. Veiem precipitacions moderades al damunt de Palamós.\nMés dades meteorològiques del passat dimarts 20 de novembre del 2018 a Palamós., temperatura màxima 15,6 ºC (16,6 ºC al passeig del Mar), mínima 8,7 ºC (8,4 ºC al passeig del Mar).\nEstat del cel molt variable., a primera hora del matí cel ennuvolat, amb 7/8 Cu i Sc, boirines, a més de 1/8 Ci i Cs., al migdia s'observaren de 5/8 a 6/8 Cu i Sc, a més de 1/8 a 3/8 Ac., a la tarda cel ennuvolat, de 6/8 a 8/8 Cu, Sc i St, a més de 0/8 a 2/8 Ac, algun ruixat, pluja o plugim., a la nit 8/8 Cb, ruixats, pluja i plugim, trons i llamps llunyans.\nVent: fins les 11:00h hi va haver vent de direcció NO i ONO, a 2-5 km/h de mitjana., a partir de llavors vent de direcció variable, a 2-5 km/h de mitjana., a partir de les 12:00h vent de direcció S, SSO i SSE, a 2-5 km/h de mitjana., a partir de les 13:30h vent del S, SSE i SSO, a 5-10 km/h de mitjana., a partir de les 18:00h s'aprecià vent del S, a 5 km/h de mitjana., a partir de les 19:00h va bufar vent del SO, SSO i OSO, a 2-5 km/h de mitjana.\nEstat de la mar amb un xic de maror, ones de 0,5 a 1 metre, mar de fons del NE., mar endins hi havia forta maror (onatge sig. de 2,58 metres a les 08:00h davant del cap de Begur, de 1,99 metres a les 12:00h i de 1,52 metres a les 18:00h)., alçada màxima de l'onatge 4,69 metres a les 07:00h i a les 08:00h al davant del cap de Begur.\nPressió atmosfèrica màxima 1003 hPa, mínima 999 hPa. Humitat relativa màxima 94 %, mínima 77 %. (Dades de meteoclimatic.com i Puertos del Estado)\nMapa de pressió en superfície del passat dimarts 20 de novembre. Les pluges abundants de les darreres setmanes té relació amb la situació de bloqueig anticlònic que hi ha al nord i a l'est d'Europa, la qual cosa provoca que les pertorbacions s'hagin quedat estancades entre el sud de les Illes Britàniques i el Mediterrani Occidental.\nImatge composada dels radars meteorològics del passat dimarts 20 de novembre a les 22:00h. Veiem precipitacions moderades al damunt de Palamós.\nImatge composada dels radars meteorològics del passat dimarts 20 de novembre a les 22:12h. Veiem precipitacions moderades al damunt de Palamós.\nMapa de llamps del passat dimarts 20 de novembre. Veiem abundant aparat elèctric a prop de Palamós, sobretot al damunt del mar.\nCom sempre, si mirem atentament les temperatures màximes que van tenir lloc el passat dimarts 20 de novembre al Baix Empordà, es veu com van pujar amb major o menor mesura a totes les estacions meteorològiques.\nPer exemple, a La Tallada d'Empordà la màxima va ascendir 2,5 ºC respecte el dilluns, a Torroella de Montgrí pujà 2,1 ºC i a La Bisbal d'Empordà ascendí 1,9 ºC.\nA Palamós va pujar 0,8 ºC.\nEn aquest sentit, els 16,8 ºC de Castell d'Aro van ser la màxima més alta del dia, per contra, els 14,5 ºC de Monells van ser la màxima més baixa.\nSi ens fixem en la temperatura mínima, podem comprobar com va baixar lleugerament a tot arreu, respecte el dilluns.\nPer exemple, a Castell d'Aro la mínima va descendir 1,7 ºC respecte el dia anterior, a La Tallada d'Empordà descendí 1,2 ºC i a La Bisbal d'Empordà baixà 0,7 ºC.\nA Palamós la mínima fou 1,4 ºC més baixa.\nEls 5,7 ºC de Monells van ser la mínima més baixa de la jornada, per contra, els 9,5 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dimarts 20 de novembre al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 16,8 ºC (7,4 ºC)., Torroella de Montgrí 15,9 ºC (6,2 ºC)., La Tallada d'Empordà 15,8 ºC (7,1 ºC)., La Bisbal d'Empordà 15,8 ºC (6,9 ºC)., Monells 14,5 ºC (5,7 ºC).\nCúmuls sobre la badia de Palamós, el passat dimarts 20 de novembre al migdia. Font: http://palamos.cam


Falsos mites: “Amb el peix vi blanc i amb la carn vi negre”\nPodem preguntar-nos si aquesta norma que ens ha acompanyat sempre a l’hora de triar un vi per un àpat a casa o al restaurant continua essent vigent avui en dia. Per descomptat, la sumilleria ha evolucionat al llarg dels anys, tornant-se més audaciosa i qüestionant el que fins ara havien estat normes que semblaven inamovibles.\nUna norma tant simple com la que ens ocupa és una norma vàlida, però no excloent ni única. Dir que només el vi blanc va amb el peix o el negre amb la carn és crear una simplicitat que implicaria dir que només hi ha un tipus de vi blanc o negre o bé que tots els peixos o les carns són iguals. I per descomptat que no és així.\nMatisem? La norma continua vigent en un tipus de maridatge molt simple: el maridatge de color. I també s’entén molt bé quan entenem que el vi i l’aliment s’han de “respectar” l’un a l’altre. Per exemple, un peix blanc delicat i lleuger com seria un filet de llenguado desapareixerà del nostre paladar si l’acompanyem amb un vi negre potent. El vi sobrepassarà al peix creant un desequilibri.\nPerò que passa si en comptes d’un peix blanc suau hi posem un salmó o una tonyina? Potser un vi blanc massa lleuger desapareixerà al davant d’un peix de gust potent i més greixós.\nÉs únicament l’element principal del plat el que determina el maridatge? Quin vi triaríeu amb un tradicional bacallà amb samfaina? És el bacallà o és la samfaina el que determina les aromes i el gust del plat?\nSi us sembla posem una mica d’ordre a totes aquestes qüestions. Davant d’un peix blanc suau amb salses i acompanyaments suaus, millor un vi lleuger, fresc i blanc. Tot i que un rosat lleuger també us pot donar molt joc. En aquest cas, el Jean Leon chardonnay o el rosat de la gama 3055 acompanyaran aquest tipus de peixos o els mariscs. Però davant d’una tonyina o l’esmentat bacallà amb samfaina, el Jean Leon 3055 merlot –petit verdot serà el vi ideal.\nPer peixos blancs més greixosos o preparacions al forn podem anar a cercar una mica més de potència, però això si, en un vi blanc. El Jean Leon Vinya Gigi, el chardonnay de criança, maridarà a la perfecció amb un turbot, per exemple.\nUna cosa que heu de recordar dels vins negres més potents és que els tanins interactuen de manera negativa amb els gustos salins i iodats del peix, generant amargors i gustos metàl·lics.\nI amb les carns què fem?\nLes carns vermelles i greixoses tenen la capacitat de suavitzar la sensació tànnica (assecant) d’aquest tipus de vins. De ben segur que davant d’una bona peça de bou o de caça, un Cabernet Sauvignon com el Jean Leon Vinya Le Havre o el Gran Reserva Vinya la Scala seran el company ideal.\nPerò amb carns blanques i molt més suaus, un vi tant potent també pot resultar desequilibrat. Es per això que un merlot, varietat més suau i rodona alhora que menys tànnica, i que composa el nostre Vinya Palau pot ser una molt bona opció.\nPerò podem posar-hi un blanc?\nAmb salses cremoses on la llet o la crema formen part del plat, oblideu un vi negre. Molt millor un blanc cremós i amb envelliment com el Jean Leon Vinya Gigi. I amb un senzill pit de pollastre a la planxa o una carn a la brasa? Creiem que tots els vins poden anar amb aquestes opcions tant senzilles d’elaborar però tant comunes al nostre plat.\nPer anar acabant, el més important és que trieu un vi que us agradi i que us faci gaudir. Però penseu en el respecte entre el vi i el plat i segur que l’encertareu… amb els vins de Jean Leon 🙂


Vols barats de Pamplona a Vancouver a Iberia\nVols barats Canadà Vancouver Pamplona-Vancouver\nVols barats de Pamplona a Vancouver (YVR) de Pamplona a Vancouver Pamplona-Vancouver, Canadà\nConsulta l’oferta de vols de Pamplona a Vancouver i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Pamplona a Vancouver.\nEls preus mostrats corresponen a cerques de vols a de Pamplona a Vancouver fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Neix el primer operador d’habitatge publicoprivat de l’Estat | Info Barcelona | Ajuntament de Barcelona\nNeix el primer operador d’habitatge publicoprivat de l’Estat\nHabitatge Metròpolis Barcelona, una empresa mixta constituïda juntament amb l’AMB i la unió de dues empreses privades, Cevasa i Neinor, és el primer operador d’habitatge publicoprivat a Espanya. L’empresa mixta construirà 4.500 habitatges de lloguer protegit a la ciutat i l’àrea metropolitana en un termini de vuit anys.\n05/11/2021 16:41 h\nHabitatge Metròpolis Barcelona ja ha formalitzat l’ampliació de capital necessari per engegar el projecte de construcció de 4.500 pisos a l’àrea metropolitana de Barcelona, la meitat dels quals es construiran a la ciutat.\nLa construcció tindrà quatre fases, la primera impulsarà 640 habitatges a Barcelona, Sant Boi de Llobregat, Montgat i Sant Adrià de Besòs. Es calcula que allotjaran aproximadament 1.600 persones i que generaran al voltant de mil llocs de treball. En aquesta primera fase, a Barcelona es construirà a les localitzacions següents:\nLa Marina del Prat Vermell, en dos solars amb capacitat per a 125 habitatges.\nLa Sagrera, en un solar amb capacitat per a 106 habitatges.\nCasernes de Sant Andreu, en un solar amb capacitat per a 112 habitatges.\nTots els habitatges es destinaran a lloguer protegit amb preus per sota dels de mercat i seran sempre de titularitat pública. Pel que fa a la construcció, l’operador ha de garantir-ne la qualitat ambiental i la sostenibilitat amb criteris d’estalvi energètic i fomentar-ne l’accessibilitat i la qualitat arquitectònica.


El govern espanyol admet ara que una de cada quatre mares cobrarà menys pensió amb el nou complement\nEl canvi de sistema perjudicarà un 22% de les futures pensionistes amb dos fills i el 36% de les que en tenen tres\nLes mares de famílies nombroses són les més perjudicades pel canvi de complement de maternitat de les pensions. Getty\nMadridEl ministre de Seguretat Social, José Luis Escrivá, ha xifrat aquest divendres en un 25% les futures pensionistes que surten perjudicades amb el nou complement de maternitat de les pensions, aprovat dimarts i que substitueix l'antic complement que cobraven les dones jubilades des del 2016. El nou sistema, enfocat a reduir la bretxa de gènere de les pensions, estableix un complement fix a la pensió de 378 euros bruts l'any (27 euros mensuals en 14 pagues) per cada fill. En canvi, l'anterior complement suposava un augment percentual de la pensió d'entre un 5% i un 15%, depenent del nombre de fills. La modificació beneficia un 75% de les mares futures pensionistes.\nL'altra gran novetat és que el nou complement es cobrarà a partir del primer fill i no només a partir del segon com fins ara. La modificació fa que més dones puguin beneficiar-se del complement quan es jubilin o accedeixin a una pensió –unes 28.000 cada any, les que tenen un fill–, però en canvi que vegin retallat el complement una part de les mares que tenen dos fills o més, tal com va publicar l'ARA dimecres. El ministeri de Seguretat Social, que no havia facilitat les dades quan va anunciar el nou complement ni quan aquest diari les va sol·licitar, admet ara que hi ha retallades.\nEl govern espanyol retalla el complement de maternitat de les pensions per a mares amb dos o més fills\nConcretament, segons les xifres publicades a Twitter per Escrivá, un 22% de les futures pensionistes amb dos fills cobraran menys diners que els que haurien cobrat amb l'antic complement, mentre que millora la prestació el 78%. En el cas de les mares amb tres fills, el percentatge d'afectades s'eleva al 36% i és encara més gran per a dones amb quatre fills o més, però el ministeri no ofereix aquesta dada. De fet, les associacions de famílies nombroses han lamentat que el nou complement discrimini les mares que tenen més de quatre fills.\nEn total, una de cada quatre mares hi surt perdent amb el nou complement, mentre que tres de cada quatre cobrarà més que amb l'antic complement. Són sobretot les mares amb un fill, que fins ara no tenien dret a complement de maternitat.\nLes dones que cobraran menys diners amb el nou sistema són mares amb més fills, que, paradoxalment, segons admet el govern espanyol, són les més perjudicades laboralment per la maternitat. En canvi, el nou sistema és més equitatiu –el cobraran més persones– i més just perquè se'n beneficiaran més les mares i els pares amb pensiones més baixes. Com a novetat, el nou complement el podran cobrar els homes –en comptes de la mare– si demostren que tenen una pensió més baixa que la mare per l'impacte de la paternitat.\nTres de cada cuatro mujeres con hijos que se convertirán en pensionistas próximamente tendrán una pensión mayor que la que tendrían con el complemento de 2015. La mejoría se concentra en las mujeres con pensiones más bajas, ya que es una medida focalizada en la redistribución 👇 pic.twitter.com/C7gETDiIUQ\n— José Luis Escrivá (@joseluisescriva) 5 de febrero de 2021\nPENSIONS maternitat José Luis Escrivá


Els possibles consellers que no ho van arribar a ser\nDiversos noms han circulat des del dia de les eleccions com a futurs consellers, i finalment no han aparegut entre els escollits\nDiversos noms han circulat des del dia de les eleccions com a futurs consellers, i finalment no han aparegut entre els escollits. Majoritàriament es tracta d'independents, però també figuren destacats membres de CiU. Compondre un Govern no és una tasca fàcil, com ha reconegut el mateix Artur Mas, ja que hi ha múltiples factors en joc. No només compte el perfil professional i personal del candidat, sinó molts altres factors, com la procedència geogràfica.\nLa cartera d'Economia, que finalment ha recaigut en mans d'Andreu Mas-Colell, és de les candidats que més ha aparegut a les quinieles. Entre els qui van sonar figuren l'ex delegat de l'Agència Tributària a Catalunya Heribert Padrol, qui semblava el principal candidat a assumir Economia des de l'endemà de les eleccions.\nAltres candidats per a aquesta àrea han estat el president d'Abertis, Salvador Alemany, que col·laborarà amb el Govern liderant un consell assessor econòmic; l'exdirector general de ESADE Carlos Losada, i el president de l'Associació Espanyola de Directius, Ramon Adell. També s'havia especulat amb el nom del catedràtic de la Universitat Pompeu Fabra (UPF) i conseller del Banc d'Espanya, Guillem López Casasnovas, com a conseller de Salut o d'Economia.\nAltres opcions per a la cartera de Salut que assumirà Boi Ruiz era el del vicepresident del Col·legi de Metges, Jaume Padrós, que ha estat un dels fundadors de les joventuts vinculades a CDC, i l'exdirectora de l'Hospital del Mar, Cristina Iniesta, número 15 per Barcelona de CiU com independent. Fonts de CiU han admès que l'àrea més difícil per trobar un conseller era Justícia, ja que havia de complir dos requisits: tenir el beneplàcit d'UDC i ser dona.\nL'elegida ha estat la cap dels advocats de l'estat a Catalunya, Maria Pilar Fernández Bozal. S'havien estudiat com candidates a aquest lloc dos independents, l'advocada Silvia Giménez Salinas, la que fos primera degana del Col·legi d'Advocats de Barcelona, i la catedràtica de dret penal i rectora de la Universitat Ramon Llull (URL), Esther Giménez-Salines.\nA l'àrea de Cultura, que finalment ha recaigut a Ferran Mascarell, s'havia especulat amb els noms del director editorial d'Edicions 62, Fèlix Riera; la directora de la Fundació Miró, Rosa Maria Malet, i la rectora de la Universitat Oberta de Catalunya (UOC), Imma Tubella.


Deure de col·laboració | Agencia Valenciana Antifraude\nInvestigació > Deure de col·laboració\nLes entitats públiques i les persones físiques o jurídiques privades incloses en l’àmbit d’actuació de l’Agència hauran d’auxiliar-la amb celeritat i diligència en l’exercici de les funcions que li corresponen, i li comunicaran, de forma immediata, qualsevol informació de què disposen relativa a fets el coneixement dels quals siga o puga ser competència d’aquella.\nEl personal al servei de les entitats públiques, els càrrecs públics i els particulars inclosos en l’àmbit d’actuació de l’Agència que impedeixen o dificulten l’exercici de les seues funcions o que es neguen a facilitar-li els informes, documents o expedients que els hagen sigut requerits incorren en les responsabilitats que la legislació vigent estableix.\nL’Agència Valenciana Antifrau deixarà constància expressa de l’incompliment injustificat o de la contravenció del deure de col·laboració i ho comunicarà a la persona, l’autoritat o l’òrgan afectat, perquè puga al·legar allò que considere convenient. Així mateix, es podrà fer constar aquesta circumstància en la memòria anual de l’Agència o en l’informe extraordinari que s’eleve a la comissió parlamentària corresponent.\nConstitueix infracció molt greu no comunicar els fets que siguen susceptibles de ser considerats constitutius de conductes fraudulentes o de corrupció o contràries a l’interès general, quan no hi ha investigació judicial oberta davant el jutge o el fiscal, podent ser sancionada aquesta conducta amb multa de 30.001 a 400.000 euros.\nSón infraccions greus retardar injustificadament la tramesa de la informació causant un perjudici al procés d’investigació, així com dificultar l’accés als expedients o documentació administrativa necessària per a la investigació, i poden ser sancionades aquestes conductes amb declaració de l’incompliment del deure i multa de 5.001 fins a 30.000 euros.\nLes sancions per infraccions greus o molt greus es publicaran al Diari Oficial de la Generalitat Valenciana per al seu coneixement general.\nAixí mateix, són infraccions lleus la remissió intencionada d’informació incompleta i la faltaca de diligència en la custòdia dels documents objecte d’investigació, podent ser sancionats aquests fets amb multa de fins a 5.000 euros.


Postgrau de Desenvolupament de Videojocs online UOC - UNIVERSITAT OBERTA DE CATALUNYA | Emagister\nEl postgrau de Desenvolupament de videojocs està orientat a formar desenvolupadors de videojocs (video game programmers i lead programmers), perfils que actualment tenen molta demanda en la indústria de la creació de videojocs.\nEl sector dels videojocs és un dels més dinàmics del món de l'oci i supera fins i tot altres àmbits, com la música o el cinema. A causa de la implantació de nous models de negoci i de distribució digital, el consum de videojocs ha experimentat un gran creixement i ofereix grans oportunitats.\nPer aquest motiu, és molt important oferir una formació especialitzada -més enllà de la formació generalista que proporcionen els graus tècnics- amb l'objectiu de formar professionals del desenvolupament de videojocs.\nAquesta formació és per a mi?: Aquest programa s'adreça sobretot a professionals amb un perfil tècnic:\nGraduats (o equivalents) de carreres tècniques que vulguin orientar la seva activitat professional cap a àmbits relacionats amb el desenvolupament de videojocs.\nProfessionals de l'àmbit informàtic, telecomunicacions i/o multimèdia que vulguin especialitzar-se en la creació de videojocs.\nEn general, el postgrau és obert a qualsevol persona que vulgui aprendre com es desenvolupa un videojoc, sempre que disposi de coneixements sòlids de programació.\n16 set. 2020 Places esgotades\nEl postgrau de Desenvolupament de videojocs té una durada d'un any acadèmic, distribuït en dos semestres, amb una càrrega total de 30 crèdits ECTS.\nProgramació en Unity 2D (6 cr)\nProgramació en Unity 3D (6 cr)\nIntel·ligència artificial (6 cr)\nJocs Multijugador (6 cr)\nLa distribució de les assignatures per semestres és la següent:\nSemestre 1: Game design; Programació en Unity 2D\nSemestre 2: Programació en Unity 3D; Intel·ligència artificial; Jocs multijugador\nEl material didàctic del postgrau està integrat per diferents mòduls en format paper / digital (PDF). També es proporcionarà a l'estudiant programari de desenvolupament i eines complementàries en suport digital per a fer les pràctiques i altres exercicis d'avaluació. D'entre totes, la més important serà l'entorn de treball Unity.


Les entitats barcelonines fan el pas per desbloquejar la multiconsulta | NacióDigital\nBarcelona: participació ciutadana\nper Jordi Bes, 28 de maig de 2018 a les 17:05 |\nRepresentants de les entitats que van promoure les preguntes de la multiconsulta | ACN\nLes entitats han mogut fitxa per desencallar la multiconsulta que el govern d'Ada Colau havia previst celebrar abans de l'estiu, però que està bloquejada després que el ple la tombés. Com ja havien previst, han presentat el recurs de reposició per anul·lar l'acord del ple del 10 d'abril que va rebutjar les dues preguntes d'iniciativa ciutadana i acordar l'aprovació de la convocatòria de la multiconsulta. Una pregunta és sobre la gestió pública de l'aigua i l'altra, per canviar el nom de la plaça de l'esclavista Antonio López per la d'Idrissa Diallo, que va morir al Centre d'Internament d'estrangers (CIE) de la Zona Franca.\nEl recurs va ser registrat aquest divendres, però les associacions no l'han fet públic fins a aquest dilluns. El presenten Enginyeria Sense Fronteres, una de les entitats que pugnen per municipalitzar la gestió de l'aigua; l'Associació d'Informació i Denúncia del Racisme Institucional: Suport i Seguiment Antiracista (Idrissa), que busca reparar la memòria de Diallo, i la Federació d'Associacions de Veïns de Barcelona (FAVB), que els dona suport. Les entitats no descarten arribar al contenciós administratiu en funció del resultat que tingui el recurs i altres iniciatives, com una queixa a la síndica de Greuges, Maria Assumpció Vilà.\nA més, havien recorregut a un òrgan consultiu de l'Ajuntament, la Comissió d'Empara del Reglament de Participació Ciutadana, que vetlla per al seu bon funcionament, i que va determinar en un informe que la consulta s'ha de celebrar malgrat que el ple la va rebutjar. Tot i això, el govern de Colau va determinar que no n'hi havia prou, i va anunciar que no pensava imposar la multiconsulta i que calia que les entitats presentessin el recurs de reposició per activar la maquinària per impugnar l'acord del ple. No hi ha temps per celebrar la consulta abans de l'estiu, però el govern creu que encara es podria fer a la tardor.\nReclamen a l'oposició que faciliti la multiconsulta\nDes de la campanya Remunicipalitzem l'Aigua a Barcelona, han recordat en un comunicat que perquè la multiconsulta es pugui realitzar els partits han de modificar el vot per aconseguir que s'aprovi en un nou ple municipal. Recorden que la CUP està disposada a no tornar a votar en contra de la consulta de l'aigua –ells ja van donar suport a l'altra pregunta sobre la plaça d'Antonio López-, però "incomprensiblement el PSC, el PDECat, el PP i Cs persisteixen en no voler que a Barcelona la democràcia faci un salt endavant".\nEls adverteix que a les eleccions municipals d'aquí a un any els barcelonins recordaran "com han estat menyspreats", qui ha "acontentat" els interessos de l'empresa d'aigües Agbar, a la qual ha acusat de fer "negoci" amb un dret humà essencial, i "qui dinamita la participació ciutadana per satisfer els seus interessos electoralistes", punt en el qual ha tornat a citar els quatre partits que, per ara, no s'han mostrat disposats a canviar el vot.\nEn el recurs de reposició es recorda que les consultes amb preguntes d'iniciativa ciutadana només es poden denegar si el nombre de signatures validades no arriba al mínim legalment exigible –15.000 per pregunta- i si no s'adequa a l'ordenament jurídic. Recorden que mitjançant un informe cinc dies abans del ple de l'abril, la Direcció de l'Àrea de Règim Jurídic de l'Ajuntament "justificava plenament l'adequació a dret de la proposta d'acord d'aprovació de la consulta", i repassen diverses qüestions del procés que s'ha seguit sobre aquesta iniciativa i que s'han ajustat a la normativa.\nQüestionen el reglament municipal de participació\nNo obstant això, qüestionen el mateix reglament municipal de participació que fa possible les consultes, específicament perquè conté que es pot denegar per la no adequació a l'ordenament jurídic. Les entitats defensen que aquesta limitació és més restrictiva que la llei catalana 10/2014 de consultes populars no referendàries i d'altres formes de participació ciutadana, i consideren que "no és aplicable", perquè opinen que el reglament municipal, amb el qual creuen que s'està "limitant el dret a la participació dels ciutadans de Barcelona", ha de limitar-se a desplegar la llei 10/2014.\nEl govern de Colau no tirarà pel dret per imposar la multiconsulta\nUn òrgan consultiu de l'Ajuntament de Barcelona determina que la multiconsulta s'ha de celebrar\nLa «multidesfeta» de Colau\nBarcelona, Societat, Barcelona, Ajuntament de Barcelona, multiconsulta, participació ciutadana, govern d'Ada Colau, recurs de reposició, remunicipalitzacions, aigua, gestió pública de l'aigua\nTotalment d'acord amb en Mussol Emprenya\nPer EldeGràcia el 29 de maig de 2018 a les 07:08\nLes entitats colauistes comencen a moure's per continuar vivint de l'erari públic.\nPer el mussol emprenyat el 28 de maig de 2018 a les 17:18\nal titular falta afegir a les entitats barceloninas subvencionades pels colaus, encara no tinguin gaire o cap ressò entre els ciutadans barcelonins i estiguin formades per quatre gats


Premis als millors projectes de Química | Programa de mobilitat i cooperació europea i internacional\nPremis als millors projectes de Química\nLa 19ena edició d’Expoquimia, la Trobada Internacional de la Química, dona a conèixer els principals avenços desenvolupats per les empreses líders del sector en l’àmbit de la sostenibilitat i la digitalització per a una química més sostenible i respectuosa amb el medi ambient. A més a més, al saló es presentarà la contribució del sector a l’Agenda 2030 i als Objectius de Desenvolupament Sostenible de les Nacions Unides.\nEl Departament d’Educació, Direcció General de Formació Professional, ha signat un conveni amb el Col·legi Oficial de Químics de Catalunya. Entre els compromisos d’aquest conveni està la realització d’un concurs anual amb l’objectiu de premiar els millors projectes de la família professional de química.\nA la primera edició dels premis, realitzada el 16 de setembre i emmarcada dins la trobada internacional de Química, Expoquímica, s’han lliurat 10 premis en tres categories: projecte més viable, projecte més sostenible i projecte més innovadors, entre els projectes de cicles formatius de la família química de grau mitjà i de grau superior.\nEls centres de formació professional guardonats han estat: l’Institut Escola del Treball de Lleida, l’Institut Escola del Treball de Granollers, l’Institut Comte de Rius de Tarragona, l’Institut Provençana de L’Hospitalet i l’Institut de Terrassa.\nFelicitats a l’alumnat i docents participants i guanyadors/es!\nTeacher Academy MOOC on SELFIE\nL’orientació professional i el despertar vocacional a Europa\nParticipació en mobilitat virtual, família d’Arts Gràfiques\nJornada presentació FP &EOI TOGETHER 2021-22\n-Notícies FP & EOI Together\n– Programa FP & EOI TOGETHER\n– Concurs de vídeos FP &EOI TOGETHER\n-Concurs de vídeo\n-Mapa de centres FP & EOI TOGETHER


BLOG DEL MÓN LABORAL: Els nous Plans d'Ocupació municipals donen feina a 30 persones aturades\nEls nous Plans d'Ocupació municipals donen feina a 30 persones aturades\nL’Ajuntament de Sant Pere de Ribes ha posat en marxa uns nous plans d’ocupació mitjançant empresa d’inserció d’una durada de 6 mesos, que donaran feina a 30 persones aturades fins al dia 14 de setembre. D’aquest total, 12 treballaran com a operaris de via pública, 12 més com a empleats de jardineria i 6, com a agents cívics. En paral·lel, se’ls oferirà formació i un pla de treball per poder inserir-se en l’àmbit laboral posteriorment. En tot aquest procés, treballaran competències transversals i professionals, i aprendran a identificar-ne d’importants a l’hora de desenvolupar un lloc de treball i de millorar les eines per afrontar processos de recerca de feina.\nPublicat per Blog del món laboral a 16:24


Novembre de 2012 – Joan Teixidó\nby Joan Teixidó i PauLeave a Comment on Fonoll 182. Novetats Musicals\nBenvolguts seguidors incondicionals de la columna de tecnologia i noves tendències del suplement Lectura, esperem que vagin seguint tots els nostres consells que els donem des del nostre petit hortet de n’Apps i cols, perquè al final de curs els farem un examen i volem que vagin amb la lliçó…\nby Joan Teixidó i PauLeave a Comment on Necessitem organitzar-nos!\nAvui els vostres n’Apps i Cols favorits no us parlaran de cap aplicació tecnològica ni gadget tecnològic, sinó d’una trobada social d’usuaris lleidatans de la xarxa social Instagram. D’aquesta xarxa ja n’hem parlat algun cop; els usuaris comparteixen fotografies retocades amb filtres i hi poden afegir comentaris i etiquetes. Una…\nby Joan Teixidó i Pau2 comentaris a Trobada d’Igerslleida


Des de principis d’any la FHES ha diagnosticat 80 nous casos de càncer de mama | Area Badalona\nLa Unitat de Patologia Mamària està composta per personal d’infermeria, tècnics en radiologia i especialistes dels serveis d’Anatomia Patològica, Ginecologia, Cirurgia, Oncologia mèdica, Radioteràpia, Radiologia, Medicina nuclear, Cirurgia plàstica, Psicooncologia i personal administratiu. La majoria dels professionals formen part de la mateixa FHES però gràcies als acords de col·laboració i a les aliances estratègiques amb altres institucions, la unitat compta amb la col·laboració i l’expertesa de professionals de l’Hospital Germans Trias i Pujol i de l’Institut Català d’Oncologia.\nEl càncer de mama és el tumor més freqüent en les dones, representant el 30% de\ntots els tumors en aquesta població. S’estima que 1 de cada 8 dones podran desenvolupar un càncer de mama al llarg de la vida. Cada 2,5 hores es detecta un nou cas de càncer de mama a Catalunya. Tot i l’augment progressiu de la incidència del càncer de mama, principalment secundària al programa de cribratge a dones entre 50 i 69 anys, la mortalitat cada vegada és menor gràcies al diagnòstic precoç de la malaltia, avenços de les eines diagnòstiques i terapèutiques i el tractament multidisciplinari i cada cop més específic en cada pacient. Tots aquests factors han millorat no només la supervivència, sinó també la qualitat de vida de les pacients que pateixen la malaltia.\nDemà, 19 d’octubre, es commemora el Dia Mundial del càncer de Mama i l’Hospital de l’Esperit Sant se suma a aquesta celebració que té l’objectiu de conscienciar la població de la importància del diagnòstic precoç. Al vestíbul del centre els voluntaris de l’AECC posaran una taula informativa adreçada als usuaris.\nArtículo anteriorBadalona ha acollit aquest cap de setmana el “II Encuentro Estatal de Mujeres Vecinales”\nArtículo siguienteBadalona iniciarà les obres del Canal del Gorg el proper mes d’abril


L’Oficina Parlamentària d’Esquerra visita Cassà amb la diputada Teresa Jordà i el senador Quim Ayats - Federació de Girona\nL’Oficina Parlamentària d’Esquerra visita Cassà amb la diputada Teresa Jordà i el senador Quim Ayats\nTerritori Dissabte, 11.3.2017 11:00h\nL'Oficina Parlamentària es va iniciar amb representants del consistori de Cassà\nL’Oficina Parlamentària itinerant de la Federació d’Esquerra Republicana de les comarques gironines s’ha traslladat aquest divendres 10 de març a Cassà. La diputada Teresa Jordà i el senador Quim Ayats han iniciat la trobada amb representants de l’ajuntament cassanenc, concretament amb l’alcalde, Martí Vallès, i el tinent d’alcalde i regidor d’Hisenda, Pau Presas.\nPosteriorment, Jordà s’ha reunit amb l'Associació Dona Vida, una entitat que aglutina mares que treballen per la conciliació laboral i familiar, creada l’any passat, i que, entre altres iniciativa, ha tirat endavant projectes com l'exposició MAMIS.\nPer la seva banda, el senador Ayats ha aprofitat l’Oficina Parlamentària a Cassà per apropar-se al Coworking de Can Trinxeria i reunir-se amb el grup d'emprenedors de Panorama Cassà.\nL’Oficina Parlamentària és una experiència que la Federació gironina d’Esquerra va posar en marxa l’any passat i que serveix per, a través dels seus càrrecs electes (a la Diputació, Parlament, Congrés i/o Senat), trepitjar territori i recollir les inquietuds i necessitats d’administracions, entitats o associacions de les comarques gironines. A partir d’aquí els càrrecs d’ERC, en contacte directe amb els implicats, treballen per trobar solucions i sortides a les demandes rebudes.


Grau d'Estudis Francesos - Facultat de Filologia i Comunicació - Universitat de Barcelona\nL'alumne de grau pot sol·licitar el reconeixement de crèdits per a la titulació que està cursant, és a dir, l'acceptació, per part de la UB, de la formació o de l'experiència professional contemplades a la Normativa de Reconeixement i Transferència de Crèdits en els Ensenyaments Oficials de Grau de la Universitat de Barcelona.\nLa sol·licitud s'haurà de lliurar a la SED (Secretaria d'Estudiants i Docència) de la Facultat durant el curs acadèmic i acompanyada de la següent documentació:\nEls crèdits que la resolució consideri reconeguts, sempre d'acord amb la normativa esmentada amb anterioritat, hauran de ser matriculats per l'alumne amb posterioritat, per tal que quedin incorporats al seu expedient i computin per a l'obtenció de la titulació per a la qual han estat reconeguts.\nLa transferència de crèdits consisteix en la inclusió en l'expedient acadèmic de l'estudiant dels crèdits obtinguts en estudis oficials cursats amb anterioritat que no hagin conduït a l'obtenció d'un títol oficial. En el cas d'estudiants d'una altra universitat, la transferència de crèdits implica el pagament del trasllat d'expedient de la universitat de origen. No procedeix la transferència de crèdits si l'estudiant manifesta la voluntat d'alternar o simultaniejar els estudis.\nLa sol·licitud s'ha de presentar a la Secretaria de la Facultat, acompanyada de la documentació requerida al formulari.


Ruta d’Establiments modernistes a Barcelona; bars, restaurants, botigues i farmàcies\nUs proposem una ruta per establiments amb una llarga història, establiments que després d’un segle conserven la seva bellesa original d’estil modernista:\nAntigament era una botiga de queviures modernista fins que la familia Escribà al 1986 la va rehabilitar i va obrir una pastissería i saló de te. Un establiment sempre ple de turístes encuriosits per la bellesa del local i amb clients fixos que valoren la qualitat del producte.\nLa façana, amb la seva diversitat de volums i acabats,és un magnífic exemple de la integreció de les diverses arts decoratives: pedra, relleus escultòrics, mosaics, vidrieries emplomades i ferro forjat\nOriginari de 1929 com a la Xocolateria la Mallorquina i que posteriormente es convertiria en cafè restaurant de l’Òpera, un local d’ambient selecte i cuina de qualitat.\nDesprés de la postguerra i fins ara la seva oferta es va limitar a cafeteria.\nCom a detalls modernistas ens hem de fixar an la porta principal amb marc de fusta tallada i a l’interiro amb columnas de foneria, panells pintats sobre tela i miralls amb dibuixos a l’àcid.\nVa ser fundada al 1890 i regentada fins a finals de 2002 per la tercera generación de la familia Bonet. A la façana es conserva tot el revestiment de fusta. La fusta utilitzada a tota la botiga es la caoba amb petites mostres de decoració floral als àngles.\nLocal sempre ple de turístes , actualment és un bar restaurant especialitzat en cuina de mercat . Inicialment al 1896 va ser un punt de reunió dels artistes i intel•lectuals de l’època, l’any 1903 es convertí en magatzem tèxtil i no es va tornar a obrir fins al 1988 com a restaurant\nUn tranquil bar de copes a ple Raval, té 2 sales diferenciades, la del fons més tranquila i amb llum tenue ideal per relaxar-se.\nVa ser fundada al 1860 com a taverna i celler, al 1976 va passar a mans dels actuals propietaris\nVa ser fundada al 1912 com a pastisseria. Actualment és un bar de tapes amb una bona carta de vins i embotits, de nit acostuma a estar ple on la gent pren copes a ritme de jazz, flamenc i música ètnica.\nEs conserven els 3 aparadors de ferro i vidre a més de l’aparador original de al botiga\nFarmàcia fundada en 1906. Conserva a l’interior totes les estanteries de fusta amb decoració d’inspiració naturista, aíxí com el mostrador i el moble on es cobrava. Destaca principalment el sostre.\nEs va obrir al 1838 com a botiga/talle especialitzada en la fabricación d’articles de festa. Els succesors, la família Homs Cardona, han respectat tant la decoración original com el tipus d’activitat. Com a detalls modernistas fixeu-vos en la porta, folrada de fusta amd motllures daurades i medallos.\nLocal modernista amb aire decadente, un clàssic del circuit noctàmbul de la ciutat, punt de trobada de joves amb inquietuds culturals i parada obligada de turistes. A partir de les 0.30h comencen els concerts.\nAquest local va ser innaugurat fa quasi cent anys, Miro, Picasso i Dalí han estat alguns dels seus clliets.\nCom a detalls modernistas destaca la porta de fusta, i a l’interiror l’aparador amb mirall al fons i ornamentación floral i el taulell original de marbre.\nAcollidor local on es serveixen cafès, copes i especialitatas de cuina àrab, cubana i espanyola a qualsevol hora del dia. A destacar les golfes amb un petit balcó que s’aboca sobre el taulell.\nOriginàriament i durant 3 generacions va ser una granja.\nComa detalls modernistas destaquem la porta de linies ondulades amb tirador de bronze, al interior el mostrador de marbre i la mampara de pi i vidre que separa el taulell de la resta del bar


S'estan mostrant 10 notícies (131-140) d'un total de 243.\n(24/11/2009) - Javed Ilyas: ´És positiu que els immigrants puguin votar el 13-D´\nEl president de l´Associació de Treballadors Paquistanesos de Catalunya anima a la participació el 13-D\nEl president de l´Associació de Treballadors Paquistanesos, Javed Ilyas Qureshi, que avui compareix al Parlament de Catalunya a la comissió d´Immigració, creu que el referèndum sobre la independència del 13-D és positiu perquè, entre més coses, ofereix als immigrants que acreditin empadronament l´oportunitat d´expressar la seva opinió. En aquest vídeo de la sèrie Vull Votar Javed es declara favorable al dret de l´autodeterminació dels pobles: ´Si la gent d´aquí voten en favor de la independència, doncs em sembla molt bé.\n(24/11/2009) - Excàrrecs electes de Torelló donen suport a la consulta del 13D\nExcàrrecs electes de diferents mandats a l’Ajuntament de Torelló, convocats per la plataforma Torelló Decideix, llegiran públicament i signaran avui un manifest de suport a la consulta sobre la independència del proper 13 de desembre. Ho faran a les 8 del vespre a la plaça de l’Ajuntament. Entre els firmants hi haurà representades, entre altres, totes les forces polítiques que actualment hi ha al consistori torellonenc, és a dir, PSC, CiU, ERC i ICV-Cdg. Es tracta d’una circumstància rellevant, ja que l’Ajuntament de Torelló no va aprovar la moció de suport a la consulta, per l’oposició del PSC i l’abstenció de CiU. Després de la lectura i signatura del manifest es faran una fotografia per testimoniar el seu suport a la iniciativa, que vol ser també una crida a la participació.\n(24/11/2009) - Balenyà estació votarà sobre si vol pertànyer a Seva el 13 de desembre\nSeva, | El nucli de Balenyà estació es pronunciarà sobre la seva independència. El pròxim 13 de desembre aprofitant que es fa la consulta sobre la independència de Catalunya, també se’n farà una que demanarà si es vol formar part de Seva o no.\nLa iniciativa va sorgir de diverses entitats després de ser consultades arran de l’organització al nucli de la consulta sobre la independència de Catalunya. Per tant, el pròxim 13 de desembre hi haurà dues consultes a Balenyà estació. Les preguntes seran molt semblants, però una relativa a Catalunya i l’altra relativa a la pertinença a Seva. Les dues consultes, però, aniran per separat i no compartiran col·legis electorals.\n(24/11/2009) - Centelles també tindrà consulta independentista\nÉs el darrer municipi en afegir-se al 13-D.Centelles, amb 6.164 persones amb dret a vot, ha estat el darrer municipi en afegir-se al conjunt de municipis osonencs que convoquen la consulta independentista, el proper 13 de desembre.\n(24/11/2009) - Excàrrecs electes de l´Ajuntament de Torelló donaran suport al 13-D\n(24/11/2009) - Sant Pere de Torelló cedirà espais municipals per a la consulta d´autodeterminació\nL´Ajuntament de Sant Pere de Torelló cedirà dependències municipals perquè s´hi pugui celebrar "qualsevol mena d´activitat" relacionada amb la consulta d´autodeterminació que s´ha de fer a la localitat el 13 de desembre. A la consulta que es va fer a Arenys de Munt, la primera, una jutge de Barcelona va prohibir a l´Ajuntament donar suport al referèndum. L´alcalde de Sant Pere de Torelló, Jordi Fàbrega, afirma que ha trobat una "esquerda" a la Constitució que avala aquest suport.\n(24/11/2009) - Taradell parla de l’impacte econòmic que podria tenir la independència de Catalunya\nA l’acte hi assistiran Joan Canadell i Jaume Vallcorba del Cercle Català de Negocis\nLa coordinadora taradellenca continua amb els actes de difusió de la consulta sobre la independència. Aquest divendres es fa un nou acte, en aquest cas centrat en aspectes econòmics. Joan Canadell i Jaume Vallcorba del Cercle Català de Negocis faran una conferència sota el títol “Quin benefici econòmic podrà tenir Catalunya?”.\n(23/11/2009) - Osona comença una campanya històrica\nLes pancartes i els cartells personalitzats a cada poble comencen a omplir els carrers demanant el vot per al 13-D.\n"Venim d´un llarg silenci... i ara podem fer sentir la nostra veu". És el lema d´una de les pancartes que aquests dies es poden veure penjades als carrers de Taradell, en el marc de la campanya de la consulta d´independència de Cartalunya que es farà en aquesta població el 13 de desembre.\nTaradell ha estat un dels municipis més matiners. El seguiran uns quants més. A la comarca, el nombre de poblacions que s´han adherit a la consulta sobrepassen la trentena.\n(23/11/2009) - El Bisaura Decideix es posa en marxa\n(23/11/2009) - Francesc Homs: ´A Catalunya no ens pararan, si fem les coses pacíficament i lliure´\nEl diputat de Convergència anima a votar el 13-D - "video"\nFrancesc Homs (1969), membre de Convergència i Unió, anima tothom a participar en el referèndum sobre la independència de Catalunya en aquest vídeo de la sèrie Vull Votar. Creu que el 13-D ´és un dia important per al país, encara que n´hi hagi, com el govern espanyol, que ho vulguin prohibir. Però a Catalunya no ens pararan, si fem les coses pacíficament i lliure.´ Francesc Homs és membre de l´executiva nacional de Convergència des del 2003.


Trencament fribil·lar - Grèvol Salut\nQuè hem de fer quan notem una punxada a la cama?\nEl primer que s’ha de fer si notes una molèstia forta mentre fas esport és aturar-te: deixa de córrer, pedalar, saltar, etc. Potser t’has trencat un múscul o una part d’aquest (ruptura fibril·lar) i, en cas que tornis a córrer, et trencaràs el tros que encara estigui sencer.\nMolts dels nostres pacients tenen dubtes sobre què s’ha de fer al patir la punxada al múscul i també què fer durant les hores següents. Segurament hauràs sentit consells de tot tipus o hauràs trobat informacions contradictòries. El millor consell que et podem donar és que, quan notis una punxada com aquesta, et posis en mans d’un professional qualificat.\nLes ruptures musculars o fibril·lars (una mica menys greus) són una de les causes més freqüents que obliguen als esportistes, professionals o aficionats, a aturar els entrenaments i competicions.\nHas de saber que, quan es produeix aquest tipus de lesió, va acompanyat d’un dolor agut i molt localitzat en aquella zona on hem sentit la sensació de “punxada” o “pedrada”, que farà pràcticament impossible que puguis continuar fent esport.\nDesprés de produïda la lesió no pots perdre temps: s’ha de col·locar un embenat compressiu a la cama amb molèsties acompanyat de gel (que no et toqui la pell directament, que et podries cremar). Per tant, quan abans vagis al fisioterapeuta millor. Un altre consell d’or que et podem donar és que no deixis de posar el peu a terra o fer moviments amb el múscul afectat sempre i que el dolor no augmenti o sigui alt. Així els teixits es començaran a reparar d’acord als estímuls que rebin: si no reben cap estímul el teixit i cicatriu que formaran seran de molt mala qualitat. Per tant res de sofà, o no vols que es recuperi bé?\nPosteriorment el diagnòstic ha de ser precís. No s’hi val parlar de trencada muscular i punt: hem de saber els cognoms de la lesió. Per tant necessitem una prova d’imatge per veure a quina regió, profunditat i longitud s’ha produït la lesió: això farà que el tractament sigui diferent i més específic. El més ràpid, fàcil i barat és l’ecografia. Una prova que ens donarà una informació clau.\nHas notat la punxada, t’hem fet un embenat compressiu i t’hem enviat a fer una ecografia. Aquesta progressió és la correcta però ha de ser, necessàriament, durant les primeres 72 hores. Per què? Perquè en algunes lesions musculars poden haver-hi complicacions que necessitin una intervenció mèdica. Si esperem més d’aquest temps, els teixits es començaran a reparar i potser ja haurem fet tard.\nAra ja ho saps, una punxada no és cap ximpleria! Recorda que el tractament ha de començar com més aviat possible per a poder assolir uns bons resultats. Això ens permetrà reduir el temps de recuperació i ajudarà a la musculatura a generar un teixit de bona qualitat.\nA Grèvol Salut estudiarem la teva lesió i et personalitzarem la recuperació. Sempre acompanyat d’un equip de professionals.\nBy Jose| 2017-11-20T13:28:45+00:00\tnoviembre 7th, 2017|Sin categoría|0 Comments


Les estacions d'ITV es posen al dia per recuperar les revisions pendents — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Les estacions d'ITV es posen al dia per recuperar les revisions pendents\nLes estacions d'ITV es posen al dia per recuperar les revisions pendents\nA l'Alt Pirineu i Aran es van tornar a posar en marxa la setmana passada. La normativa obliga a demanar cita prèvia i els usuaris han de col·laborar activament en la inspecció\nCertio ITV a Montferrer i Castellbò (Foto: Certio)\nLa totalitat de les 50 estacions encarregades de la Inspecció Tècnica de Vehicles (ITV) a Catalunya, entre les quals hi ha la de Montferrer i Castellbò, ja han obert portes després de la flexibilització estatal de les restriccions pel coronavirus. Ho han fet amb el repte de posar-se al dia i recuperar les prop de 600.000 revisions que no s'han pogut dur a terme durant els prop de dos mesos de tancament per la pandèmia.\nCal recordar que el govern espanyol ha afegit 15 dies de validesa del certificat per cada setmana transcorreguda des que es va declarar l'Estat d'alarma, que se sumen als 30 dies aprovats a partir del seu aixecament. A les estacions ITV només hi pot acudir una sola persona amb cita prèvia, i els treballadors no poden accedir dins dels vehicles particulars i han de demanar la col·laboració dels usuaris.\nUna altra mesura preventiva per evitar contagis de coronavirus és limitar l'accés a les oficines a un número màxim de persones, recomanar als conductors mantenir la distància de la seguretat i esperar a l'interior del vehicle. També es facilita gel hidroalcohòlic i guants als clients, que han de portar mascareta. Pel que fa als taxis i autobusos, han de ser netejats prèviament i desinfectats abans de passar la inspecció.\nLes tretze estacions de les zones de l'Alt Pirineu i Aran, Camp de Tarragona i Terres de l'Ebre van ser les primeres que van entrar en funcionament la setmana passada amb la declaració de la fase 1 del desconfinament. Ara, la flexibilització de restriccions d'aquesta setmana ha permès que totes les instal·lacions existents al país s'hagin pogut posar en marxa.\nLa mesura aprovada pel govern espanyol, augmentant de forma esglaonada la validesa dels certificats caducats durant aquest període, vol evitar que es produeixen aglomeracions i colls d'ampolla a les estacions. Especialment durant els mesos d'estiu, juliol i agost, sigui per tractar-se del període d'abans de les vacances o pel fet de concentrar, en dates prèvies, xifres importants de venda de cotxes respecte a d'altres èpoques de l'any. Tot plegat, i segons apunten les mateixes fonts d'Empresa, ha d'ajudar a evitar la saturació de les ITV i posar al dia el servei.


Pinten magres al paradís Balear I: Mallorca no vol ser es femer d'Europa.\nEscrita per papalagins es de gener 28, 2013\nDissabte dia 26 de Febrer va haver una exitosa concentració a Palma on unes 3000 persones van formar una cadena humana per protestar davant la importació de fems i l'increment de la incineració a Mallorca.\nUn dels motius més importants per oposar-se a n'aquesta proposta és sa salut. Estudis mèdics, com els publicats recentment per l'Institut Carlos III, relacionen clarament la incineració amb l'augment de la mortalitat per càncer. Però no només sa nostra salut serà afectada, sino que també ho serà sa salut de Mallorca, ja que com més residus cremam més empitjoram es nostre entorn. Per molts controls que ens vulguin vendre els nostres ppolitics, cendres, dioxines i fums s'escampen, i conseqüentment afecten l'aire que respiram, l'aigua que bevem i els aliments que menjam.\nPer si aquest no són prou motius, podem afegir-hi també la magnifica imatge que s'està mostrant, sobretot de cara al sector turístic, vaca sagrada que ens dona de menjar i que si no cuidam també morirà malalta, ja que els països on més es rebutja la incineració són precisament aquells que més turistes ens envien. Trobau que vindran a gaudir de les magnífiques platges balears quan aquestes estiguin contaminades? I a respirar el nostre aire carregat de mort i no de pau?\nPer si encara no tenim sa boca prou oberta i els ulls prou esglats, podem continuar xerrant del tema, i veure com els ppolítics segueixen jugant a l'ocultació i manipulació. Així, a la merda, ara l'hi diuen “CSR” Combustible Sòlid Recuperat, als forns crematoris " planta de valorització energètica", a la monstruosa incineradora " parc de tecnologies ambientals", a la incineració màxima l'hi diuen " abocament zero" i és clar, ells no cremen residus, sinó que estan "generant energia renovable a partir de biocombustible".\necologia fems. Illes Balears Mallorca política\nEtiquetes de comentaris: ecologia fems. Illes Balears Mallorca política


Eibar: un comiat de màxima dificultat abans de les vacances - Diari de Girona\nfrancesc cargol 21.12.2017 | 06:42\nEibar és el clar exemple d'una ciutat petita que queda representada en l'àmbit internacional pel seu club de futbol. La Sociedad Deportiva Eibar és la icona d'un poble de Guipúscoa, una ciutat de menys de trenta mil habitants que està consolidant el seu equip de futbol en una de les millors lligues del món. Després de jugar molts anys a Segona Divisió els bascos estan competint, de forma consecutiva, en la seva quarta temporada a Primera. A Ipurua, l'estadi més petit del campionat amb capacitat, per a set mil espectadors, és on els de José Luis Mendilibar es fan més forts. Serà un partit molt complicat per al Girona: l'equip basc només ha perdut dos partits com a local, va ser contra l'Athletic i el Celta en les primeres jornades, i ara s'està trobant en el seu millor moment. Dels últims cinc partits disputats ha aconseguit quatre victòries, un empat i cap derrota, igual que els gironins està en una dinàmica ascendent.\nEl millor Eibar de la temporada. Després d'un inici amb molts dubtes en els resultats i en el joc, el conjunt de Mendilibar ha anat agafant el pols a la competició. En aquesta lliga el tècnic basc s'ha vist condicionat en diverses ocasions alhora de plantejar els partits, entre les lesions que els han fet la guitza, una de les més importants la de Pedro León, i les variants en el sistema de joc que ha anat provant, el conjunt guipuscoà ha trigat més del compte a ser competitiu. Després d'utilitzar els sistemes de joc 4-3-3 i el 5-3-2 l'Eibar s'ha estabilitzat i ha trobat la tecla amb el 4-4-2. El porter serbi Marko Dmitrovic és el titular. L'exporter de l'Alcorcón és un vell conegut pels jugadors gironins ja que es van enfrontar diverses vegades quan defensava la samarreta de l'equip madrileny. L'entrenador local ha utilitzat tant la defensa de cinc com la de quatre futbolistes, en els últims partits la línia defensiva és la que han format Capa com a lateral dret i José Ángel a l'esquerra, posició que a l'inici també va ocupar el gironí David Juncà, ara recuperant-se d'una lesió.\nCom a centrals s'està consolidant la parella formada pel portuguès Paulo Oliveira i el navarrès Anaitz Arbilla. De doble pivot en el centre del camp disposen de dos jugadors que es compenetren molt bé, Dani Garcia i Joan Jordán, mentre que el primer aporta equilibri defensiu, treball i agressivitat, l'exjugador de l'Espanyol, que ja ha anotat quatre gols, imprimeix el ritme de joc, té el control de la pilota i s'encarrega d'executar les jugades d'estratègia. A les bandes l'Eibar tindrà una baixa significativa, a causa d'una lesió. Serà la d'una de les revelacions dels bascos, Iván Alejo. El futbolista fitxat aquesta temporada de l'Alcorcón s'està convertint en una peça important per la banda dreta de l'atac, es tracta d'un jugador hàbil i amb arribada que s'està caracteritzant per donar assistències de gol als seus companys. A l'esquerra segurament tornarà a jugar el japonès Takashi Inui, jugador amb arribada i un bon xut, sobretot quan pot entrar amb diagonal de la banda cap a l'interior. La parella de davanters serà la formada pel brasiler Charles de Oliveira, màxim golejador de l'equip amb cinc gols i per Sergi Enrich, el menorquí que la temporada passada va ser l'autor d'onze gols, només n'ha aconseguit dos en aquesta lliga. Els tocarà estar molt atents als defenses gironins, Enrich és un futbolista que té presència, bon rematador i amb mobilitat, apareix en tot moment en la zona de finalització.\nDos equips competitius. L'Eibar i el Girona són dos equips que tenen diversos aspectes en comú, en algunes fases del partit es trobaran molt igualats, ja que lluitaran amb armes molt similars. Els dos conjunts imprimiran una pressió defensiva alta, un dels objectius serà condicionar el seu rival i evitar que pugui practicar el seu futbol. Serà un partit on la lluita per les pilotes dividides, l'anticipació, la concentració i les segones jugades poden convertir-se en aspectes fonamentals. Ipurua és un dels camps més estrets de la lliga, fa seixanta cinc metres d'amplada quan la gran majoria estan entre els seixanta-vuit i els setanta metres. El fet que hi hagi menys espais per poder atacar beneficia l'equip que defensa, la distància entre els jugadors és més curta i fa que es puguin tapar millor els passadissos interiors. També agafa més importància el treball de pressió, l'agressivitat defensiva ha de ser alta i en les jugades de cos contra cos caldrà lluitar per poder emportar-se la pilota.\nUn altre aspecte rellevant serà l'estratègia, ofensivament és molt important poder disposar de córners i faltes laterals favorables, en aquest sentit l'equip que en pugui llançar més en sortirà beneficiat, per tant el que cal fer és no cometre faltes en jugades innecessàries. Les baixes de Pere Pons i Àlex Granell poden ser importants. Es tracta de dos dels jugadors que acumulen més minuts al centre del camp, aporten molt treball i equilibri tant en defensa com en atac, caldrà veure si els seu substituts poden ajudar en aquest aspecte.\nObjectiu: tornar sumar. Segur que les experiències viscudes per l'equip aquestes últimes setmanes serviran. Diumenge passat contra el Getafe, amb el resultat curt però favorable, el Girona va gestionar molt bé els moments decisius del partit. Els futbolistes gironins van controlar les emocions i sense cometre cap errada van emportar-se els tres punts sense donar opcions al seu rival. Després d'enllaçar novament dues victòries consecutives i mantenir la porteria a zero en els dos últims partits (Espanyol i Getafe), per al matx d'avui torna a ser molt important defensar bé.\nOfensivament, tant Cristhian Stuani com Portu sempre estan molt a prop del gol i en cas que no sigui possible marcar en jugada el recurs de la pilota aturada està sortint a la perfecció, per tant, si com a conjunt tothom està implicat a defensar amb ordre i sacrifici, la possibilitat de poder tornar a Girona amb algun punt tornarà a ser molt probable. Com sempre, si l'equip té possibilitats de guanyar, sobretot si domina en el marcador, s'ha de fer el màxim per tornar amb la victòria però en cas que no sigui possible un punt a fora tornaria a ser molt bo.